Viborger Samler, 1843-09-14
Det kan ikke negtes, at Sir Rob. Peels System med Hensyn til Repealagitationen i Jrland allerede begynder at bære Frugter. Ved at indskrænke sig til de nødvendige Forholdsregler imod et muligt Udbrud af Uroligheder, har Sir Robert berøvet O'Connell ethvert Paaskud til at kunne vælte fra sig paa Regjeringen Ansvarligheden for hans yderligere Skridt, og sat ham i en Tilstand, hvori det vil falde ham meget vanskeligt at vedligeholde Jveren for Repeal, eller med andre Ord: med usvækket Kraft at kunne vedligeholde sin Folkeyndest, uden at overtræde Lovlighedens Grændse, hvilken han desuden er kommen nær nok. De tydelige, og med Vægt af Dronningen fremsagte Ord i Throntalen berøve ham endog det Paaskud, hvormed han hidtil har slaaet om sig, at Dronningen selv ikke var utilbøielig til en Adskillelse af Unionen, og at hun med Bestemthed har desavoueret de Ord, Ministrene i deres Yttringer i Parlementet have tillagt hende. Vel har O'Connell erklæret, at hine bestemte Ord i Throntalen kom fra Ministrene, ikke fra hende selv; men hertil svares: 1, at Dronningen selv har fremsagt Throntalen, og 2, at hun med hendes bekiendte faste Villie ingenlunde vilde have ladet sig overtale til at fremsige en Tale, hvis Paragrapher imod Unionens Adskillelse vare saa tydelige og bestemte. Saaledes mangler O'Connell det sidste Paaskud, hvorved han hidtil har vidst at skjule for sine Tilhængere Jsoletheden og Haabløsheden af hans Bestræbelser for Repeal, og der opkastes nu det Spørgsmaal, hvilke Forholdsregler O'Connell vil gribe, uden derved at skade sin Popularitet, – et Slag, der ikke alene vilde træffe ham, men Jrlands Interesser, der saa høiligen trænge til Forbedring og Udvidelse. O'Connells sidste Yttringer synes at hentyde paa, at han - for at redde sig ud af sin Forlegenhed atter vil anvende det af ham forhen afbenyttede Middel, opgive i det mindste for Øieblikket Repealagitationen. Af Alt hvad jeg kan bringe i Erfaring," siger Standards Dubliner Correspondent, har Agitationen nu fravundet Agitatoren et Forspring, og han vil have sin hele Anseelse og sit hele Talent Behov for at bortmane det Gjenfærd, han selv har fremmanet. Men hans Jndflydelse er saa stor, og de Hielpekilder, hans Skarpsindighed yder ham, saa mange, at hans Foretagende vel vil kunne lykkes ham. Regjeringens Adfærd har berøvet ham Muligheden af at kunne holde sit Ord, og holder han ikke sit Ord, da er det forbi med hans Jndflydelse. Hvilke Bevæggrunde O'Connell end kan have havt til at indlede Repealagitationen, saa kan han dog ikke noget Øieblik have tænkt paa at krone sine Anstrengelser for Repeal med et lykkeligt Resultat; man vilde fornærme hans Forstand, dersom man antog dette. Jndtil et vist Punct kunde han lade sig drive af Strømmen; men nu nærmer han sig Hvirvlerne, og maa tage sig i Agt. Han maa desaarsag suspendere Agitationen, og det er den eneste Redningsvei, der endnu staaer ham aaben, og det er ogsaa denne Vei, han synes at ville vælge. J en af sine sidste Taler erklarede han nemlig, at man aldeles ikke behøvede at forhaste sig, thi Parlementet samledes jo først om 4 a 5 Maaneder. Og den følgende Dag udførte han med mere Detail denne Demonstration, i det han tillige gav den Forsikkring, at Kampen for Repeal vilde - saalænge han levede - kun være en fredelig."